Nekateri oziralni zaimki **se sklanjajo** (kdor, kar, kakršen, kateri).

I kdor/kar/kakršen/kateri

R kogar/česar/kakršnega/katerega

D komur/čemur/kakršnemu/kateremu

T kogar/kar/kakršnega/katerega

M (o) komer/čemer/kakršnem/katerem

O (s) komer/čimer/kakršnim/katerim

Oziralne zaimke uporabljamo v povedih, ki so sestavljene iz dveh več delov/stavkov. Take povedi imajo dve ali več osebni glagolski obliki.

Stojijo na začetku dela povedi/stavka, ki opisno predstavi osebo (**kdor**), žival, rastlino, predmet, pojem (**kar**), lastnost (**kakršen**), vrsto (**kateri, ki**), svojino/pripadnost (**čigar**), količino (**kolikor**), kraj (**kjer**), čas (**kadar**), način (**kakor**).

Pozorni moramo biti tudi na rabo oziralnega zaimka **čigar**. Tega uporabljamo le za **izražanje svojine OSEBE MOŠKEGA spola v EDNINI**.

Primeri:

To je **fant**, **čigar** brat je uspešen nogometaš.

(Fant – oseba moškega spola v ednini)

**Učenci**, **katerih** delovni zvezki niso urejeni, bodo morali to čimprej urediti.

(Učenci – osebe moškega spola v množini)

**Živali**, **katerih** lastniki ne skrbijo dobro zanje, se pogosto znajdejo na cesti.

(Živali – ni oseba)

Ta zaimek **kateri** izraža svojino. Ne gre za isti zaimek, kot je opisan v desnem oblačku, zato zanj ne velja, da ga uporabljamo le za predlogi.

Pogosto imamo težave pri rabi oziralnih zaimkov **ki** in **kateri**.

Pogosteje uporabljamo zaimek ki.

Zaimek kateri uporabimo le, če je pred njim predlog (npr. s/z, k/h, v, na, pri, iz, pred, pod, nad, od, do, ob …).

Primeri:

Lina je učenka, **ki** se udeleži skoraj vseh tekmovanj.

Lina je učenka, **na katero** so starši zelo ponosni.

Lina je učenka, **s katero** se je prijetno pogovarjati.

Zelo so podobni vprašalnim zaimkom. Od njih se ločijo po tem, da se skoraj vsi končajo na črko **-r**. Izjeme so zaimki ki, kateri in kakršen.

**OZIRALNI ZAIMKI**